open-index/open-wikipedia-markdown huggingface dataset:
Ο σκύλος του Πάβλοφ

μικρογραφία| Ένα από τα σκυλιά του Πάβλοφ. Το δοχείο συλλογής  προστέθηκε χειρουργικά.
Η ονομασία **σκύλος του Πάβλοφ** (ρωσ. Собака Павлова ΔΦΑ: [sɐˈbakə pavɫova]) αναφέρεται στο πρώτο εμπειρικό πείραμα του βραβευμένου με  Νόμπελ Φυσιολογίας και Ιατρικής Ρώσου επιστήμονα Ιβάν Πετρόβιτς Πάβλοφ για την απόδειξη της κλασικής εξαρτημένης μάθησης.

## Ιστορία
Κατά την διάρκεια των βραβευμένων με Νόμπελ πειραμάτων του για τη σχέση μεταξύ της σιελόρροιας και της πέψης, ο Πάβλοφ είχε παρατηρήσει ότι ακόμη και τα ίδια τα βήματα του ιδιοκτήτη προκαλούσαν σιελόρροια σε σκύλους κυνοκομειών, παρόλο που οι σκύλοι δεν έβλεπαν ακόμη το φαγητό. Υποψιάστηκε ότι αφού μετά τον ήχο των βημάτων ακολουθούσε το τάισμα, οι σκύλοι είχαν συνδέσει τον ήχο των βημάτων με το φαγητό. Το προηγουμένως ουδέτερο ακουστικό ερέθισμα (ήχος βημάτων) συσχετίστηκε με το ερέθισμα «τροφή» στον οργανισμό του σκύλου.  

## Το πείραμα
Για να επαληθεύσει την υπόθεσή του, σχεδίασε το 1905 ένα πείραμα: Μετά την τροφή (ανεξάρτητο ερέθισμα) ακολουθεί σιελόρροια (ανεξάρτητη απάντηση), ενώ μετά το άκουσμα ενός κουδουνιού (ουδέτερο ερέθισμα) δεν ακολουθεί τίποτα. Ωστόσο, εάν ο ήχος του κουδουνιού ακουστεί επανειλημμένα την ίδια στιγμή που προσφέρεται τροφή στο σκύλο, αυτός αντιδράει στο τέλος με έκκριση σιέλου στο άκουσμα του κουδουνιού, ακόμη και αν δεν του δίνεται φαγητό. Ο Πάβλοφ χαρακτήρισε αυτό το φαινόμενο εξαρτημένη μάθηση . 
Ο Πάβλοφ έκανε άλλη μια ανακάλυψη σε ένα σκύλο το 1927. Παρατήρησε ότι ένας σκύλος που έκανε έμετο συστηματικά μετά από μια ένεση μορφίνης εξακολουθούσε να κάνει εμετό ακόμη και αν του έκαναν ένεση που περιείχε απλά ένα αλατούχο διάλυμα, το οποίο κανονικά δεν προκαλεί σωματικές αντιδράσεις. Αυτό το πείραμα θεωρείται η απαρχή της έρευνας πάνω στα εικονικά φάρμακα πιο γνωστά ως πλασίμπο (placebo) και στα nocebo.

μικρογραφία|Το εργαστήριο του Πάβλοφ και ένα σκυλί σε ένα από τα πειράματά τουεναλλ.=Απεικόνιση της κλασικής εξαρτημένης μάθησης χρησιμοποιώντας το παράδειγμα του σκύλου του Πάβλοφ|αριστερά|μικρογραφία|Απεικόνιση της κλασικής εξαρτημένης μάθησης χρησιμοποιώντας το παράδειγμα του σκύλου του Πάβλοφ|220x220px

## Παραπομπές

Κατηγορία:Συμπεριφορισμός
Κατηγορία:Πειράματα σε ζώα
Κατηγορία:Κυνολογία
Εθνική Ημέρα Τρένων

**Η Εθνική Ημέρα των Σιδηροδρόμων** (ΗΠΑ) είναι  ημέρα προώθησης (διαφήμισης) των πλεονεκτημάτων των σιδηροδρομικών ταξιδιών έναντι άλλων μεταφορικών μέσων αλλά και επιμόρφωσης στην ιστορία του σιδηροδρόμου στις Ηνωμένες Πολιτείες. 
Η πρωτοβουλία διοργάνωσης των εκδηλώσεων ανήκει στην  " (National Railroad Passenger Corporation)  που από το 2008 και κάθε χρόνο το Σάββατο πλησιέστερα στις 10 Μαΐου, στην επέτειο του χτυπήματος της  στο Προμόντορι  της Γιούτας, η οποία σηματοδότησε την ολοκλήρωση του πρώτου διηπειρωτικού σιδηροδρόμου στις ΗΠΑ, διοργανώνει σε πολλούς σιδηροδρομικούς σταθμούς εκθέσεις με σιδηροδρομικό εξοπλισμό, βόλτες με παλαιά τρένα, και κάθε είδους επιμορφωτική δράση.

Οι μεγαλύτερες εκδηλώσεις πραγματοποιούνται στην Ουάσινγκτον, τη Φιλαδέλφεια, το Σικάγο και το Λος Άντζελες .  

Τα μεγάλα γεγονότα της Εθνικής Ημέρας Τρένων συνήθως περιλαμβάνουν επιδείξεις εξοπλισμού στους κύριους σταθμούς του συστήματος της Amtrak, *Acela Express* και *Keystone Service* στις βορειοανατολικές πόλεις καθώς και στα  βαγόνια  τύπου *Superliner* στο Σικάγο, το Λος Άντζελες, το Σαν Αντόνιο και τη Φλόριντα που χρησιμοποιούνται σε τρένα μεγάλων αποστάσεων σε αυτές τις περιοχές.  Σε άλλες  πόλεις παρουσιάζεται σιδηροδρομικός εξοπλισμός και από εμπορευματικούς σιδηροδρόμους, πρακτορεία διαμετακόμισης, μη κερδοσκοπικούς σιδηροδρομικούς οργανισμούς και ιστορικές εταιρείες. 
Εκτός από εκδηλώσεις σε ενεργούς σταθμούς της Εθνικής Σιδηροδρομικής Επιβατικής Εταιρείας, μουσεία ιστορίας σιδηροδρόμων συμμετέχουν επίσης στην Εθνική Ημέρα Τρένων με περιηγήσεις σε ιστορικά σιδηροδρομικά αυτοκίνητα και βόλτες με τρένο. 
## Φωτογραφίες

File:Amtrak_locomotive_406.jpg|Η ντιζελομηχανή *Αμτράκ #406* στην Εθνική Ημέρα Τρένων το 2011.
File:4610 on National Train Day (4597207042).jpg|Η αμαξοστοιχία *Norfolk Southern #4610* εκτίθεται στο Ρόανοκ, την Εθνική Hμέρα Tρένων, 2010.


## Παραπομπές


## Εξωτερικοί σύνδεσμοι

* Ιστοσελίδα Εκθεσιακού τρένου Amtrak
* Ιστοσελίδα Εθνικής Ημέρας Τρένων
Κατηγορία:Τρένα
Ναός του Αγίου Νικολάου στο Αμβούργο

Ο **Ναός του Αγίου Νικολάου** (γερμ. *St.-Nikolai-Kirche*) στο Αμβούργο της Γερμανίας ήταν καθεδρικός ναός σε νεογοτθικό αρχιτεκτονικό ρυθμό, κάποτε ένας από τους 5 λουθηρανικούς κύριους ναούς (*Hauptkirchen*) της πόλεως. Το αρχικό κτίσμα ήταν ένας ξύλινος μεσαιωνικός ναός, που ολοκληρώθηκε το 1195. Αυτός αντικαταστάθηκε από έναν ναό με τοίχους από τούβλα τον 14ο αιώνα, ο οποίος καταστράφηκε από πυρκαγιά το 1842. Ο ναός ανακατασκευάσθηκε εξ αρχής, με ολοκλήρωση το 1874 και επί δύο χρόνια ήταν το υψηλότερο κτήριο σε ολόκληρο τον κόσμο, μέχρι το 1876, καθώς είχε μέγιστο ύψος 147 μέτρα. Αυτός ο ναός σχεδιάσθηκε από τον Άγγλο αρχιτέκτονα Τζωρτζ Γκίλμπερτ Σκοτ.

Ο βομβαρδισμός του Αμβούργου στον Β΄ Παγκόσμιο Πόλεμο κατέστρεψε τον κυρίως όγκο του ναού. Μετά τον καθαρισμό των ερειπίων παρέμειναν μόνο η κρύπτη και ο πύργος του ναού, στο μεγαλύτερο μέρος του κούφιος, εκτός από το μεγάλο σύνολο από καμπάνες. Ο ναός δεν ανακατασκευάσθηκε και τέταρτη φορά στην ίδια θέση, και σήμερα αυτά τα ερείπια συνεχίζουν να αποτελούν μνημείο και σημαντικό αρχιτεκτονικό τοπόσημο. Ο πύργος του παλαιού ναού είναι ακόμα και σήμερα το δεύτερο υψηλότερο κτίσμα στο Αμβούργο, μετά τον Πύργο Χάινριχ Χερτς. Το 2005 εγκαταστάθηκε ένας ανελκυστήρας, που ανεβάζει μέχρι μια εξέδρα σε ύψος 75,3 μέτρα.

Όταν οι κάτοικοι του Αμβούργου μιλούν για τη «Nikolaikirche», αναφέρονται γενικώς σε αυτόν τον ναό και όχι στον νέο *Hauptkirche*, αφιερωμένο επίσης στον Άγιο Νικόλαο, που βρίσκεται στο διαμέρισμα Χαρβέστεχούντε. Άλλοι μικρότεροι ναοί αφιερωμένοι στον Άγιο Νικόλαο βρίσκονται επίσης στο Altengamme, στο Billwerder και στο Moorfleet,  

## Εξωτερικοί σύνδεσμοι
* 
* Το κωδωνοστάσιο του Ναού του Αγίου Νικολάου

Ναος Αγιου Νικολαου
Αγιος Νικολαος
Αμβουργο
Τζον Μπελ Έντουαρντς

Ο **Τζον Μπελ Έντουαρντς** (αγγλ. *John Bel Edwards*, 16 Σεπτεμβρίου 1966), είναι Αμερικανός πολιτικός και δικηγόρος, που υπηρέτησε ως 56ος Κυβερνήτης της Λουιζιάνας από το 2016 έως το 2024. Είναι μέλος του Δημοκρατικού Κόμματος.

Προηγουμένως, υπηρέτησε ως Ηγέτης της Μειοψηφίας της Βουλής των Αντιπροσώπων της Λουιζιάνας από το 2012 έως το 2015, καθώς και ως Μέλος της Βουλής των Αντιπροσώπων της Λουιζιάνας από την 72η περιφέρεια, από το 2008 έως το 2015.

Ανήκει στην πτέρυγα των "Συντηρητικών Δημοκρατικών".

## Παραπομπές


Κατηγορία:Κυβερνήτες της Λουιζιάνας
Κατηγορία:Πολιτικοί του Δημοκρατικού Κόμματος (ΗΠΑ)
Κατηγορία:Αμερικανοί πολιτικοί
Κατηγορία:Αμερικανοί δικηγόροι
Κατηγορία:Αμερικανοί στρατιωτικοί
Νταγκ Ντούσεϊ

Ο **Ντάγκλας Άνθονι Ντούσεϊ τζούνιορ** (αγγλικά: *Douglas Anthony Ducey Jr.*, 9 Απριλίου 1964), είναι Αμερικανός πολιτικός και επιχειρηματίας, που υπηρέτησε ως 23ος Κυβερνήτης της Αριζόνα από τον Ιανουάριο του 2015 έως τον Ιανουάριο του 2023. Είναι μέλος του Ρεπουμπλικανικού Κόμματος.

Προηγουμένως, υπηρέτησε ως 42ος Υπουργός Οικονομικών της Αριζόνα από το 2011 έως το 2015. Επίσης, εργάστηκε ως διευθύνων σύμβουλος (CEO) της εταιρείας παγωτών "Cold Stone Creamery" από το 1995 έως το 2007.

Εξελέγη Κυβερνήτης της Αριζόνας, στις Κυβερνητικές εκλογές του 2014 στην Αριζόνα, με ποσοστό 53,5% έναντι 41,6% του Δημοκρατικού ανθυποψήφιού του. Επανεξελέγη στο αξίωμα, στις Κυβερνητικές εκλογές του 2018, με ποσοστό 56,0% έναντι 41,85% του Δημοκρατικού ανθυποψήφιού. 

## Βιογραφία
Ο Νταγκ Ντούσεϊ, γεννήθηκε τον Απρίλιο του 1964 στο Τολέδο του Οχάιο των ΗΠΑ. Αποφοίτησε το Λύκειο "St. John's Jesuit High School and Academy" στο Τολέδο, το 1982. Σπούδασε Οικονομικά στο πολιτειακό Πανεπιστήμιο της Αριζόνας (ASU), λαμβάνοντας πτυχίο (BS) το 1986. 

## Παραπομπές

__ΕΥΡΕΤΗΡΙΟ__

Κατηγορία:Κυβερνήτες της Αριζόνα
Κατηγορία:Πολιτικοί του Ρεπουμπλικανικού Κόμματος (ΗΠΑ)
Κατηγορία:Αμερικανοί επιχειρηματίες
Κατηγορία:Αμερικανοί πολιτικοί
Φιλ Μέρφι

Ο **Φίλιπ Ντάντον Μέρφι** (αγγλικά: *Philip "Phil" Dunton Murphy*, 16 Αυγούστου 1957), είναι Αμερικανός πολιτικός, τραπεζίτης και διπλωμάτης, που υπηρετεί ως 56ος Κυβερνήτης του Νιου Τζέρσεϊ από το 2018. Είναι μέλος του Δημοκρατικού Κόμματος.

Προηγουμένως υπηρέτησε ως Πρέσβης των Ηνωμένων Πολιτειών στη Γερμανία από το 2009 έως το 2013, καθώς και ως Επικεφαλής Οικονομολογός του Δημοκρατικού Κόμματος από το 2006 έως το 2009. 

Επίσης εργάστηκε ως διοικητικό στέλεχος της επενδυτικής τράπεζας Goldman Sachs επί 23 χρόνια. Η προσωπική περιουσία του, υπολογίζεται ότι ξεπερνάει τα 55 εκατομμύρια δολάρια ($).

Στις Κυβερνητικές εκλογές του 2017 στο Νιου Τζέρσεϊ εξελέγη 56ος Κυβερνήτης του Νιου Τζέρσεϊ, νικώντας την τότε Ρεπουμπλικανή ανθυποψήφιά του Κιμ Γκουαντάνιο, με ποσοστό 56.1% έναντι 41.8%. Ο Μέρφι κατάφερε να επανεκλεγεί το 2021, κερδίζοντας με μικρή πλειοψηφία τον Ρεπουμπλικανό ανθυποψήφιό του Τζακ Τσιαταρέλι με 50.2% έναντι 49.0%. 

## Παραπομπές


Κατηγορία:Κυβερνήτες του Νιου Τζέρσεϊ
Κατηγορία:Πολιτικοί του Δημοκρατικού Κόμματος (ΗΠΑ)
Κατηγορία:Αμερικανοί πολιτικοί
Κατηγορία:Αμερικανοί διπλωμάτες
Κατηγορία:Αμερικανοί τραπεζίτες
Κατηγορία:Αμερικανοί οικονομολόγοι
Προεδρικές εκλογές στο Μπενίν 2021

Στις 11 Απριλίου 2021 διεξήχθησαν **προεδρικές εκλογές στο [[Μπενίν]].**

Ο Πρόεδρος του Μπενίν Πατρίς Ταλόν επανεξελέγη για μία δεύτερη θητεία με το 86,30% των ψήφων.

## Εκλογικό σύστημα
Σύμφωνα με το Σύνταγμα του Μπενίν ο Πρόεδρος και ο Αντιπρόεδρος της Δημοκρατίας εκλέγονται με δημοκρατικές, άμεσες εκλογές, με καθολική και μυστική ψηφοφορία για μία πενταετή θητεία. Η θητεία του Προέδρου είναι ανανεώσιμη για μία μοναδική φορά, δηλαδή κανείς δεν μπορεί να διατελέσει πάνω από δύο θητείες ως Πρόεδρος. Δικαίωμα υποψηφιότητας έχουν όλοι οι πολίτες του Μπενίν ηλικίας 40-70 ετών, υπό την προϋπόθεση να έχουν ηθικό χαρακτήρα και ειλικρινή προσωπικότητα και επιβεβαιωμένη καλή φυσική και πνευματική κατάσταση. 

Το εκλογικό σύστημα είναι απλό πλειοψηφικό σύστημα δύο γύρων. Οι υποψήφιοι πρόεδροι συμμετέχουν στην εκλογή με έναν συνυποψήφιο που διεκδικεί την θέση του Αντιπροέδρου. Το ζεύγος υποψηφίων που θα εξασφαλίσει την απόλυτη πλειοψηφία, δηλαδή πάνω από 50% των ψήφων, ανακηρύσσονται νικητές. Αν στον πρώτο γύρο της εκλογής δεν αναδειχθεί νικητής τότε διεξάγεται δεύτερος γύρος στον οποίο συμμετέχουν οι δύο υποψήφιοι που επικράτησαν στον πρώτο γύρο.

## Υποψήφιοι
Γύρω στους 20 υποψήφιους υπέβαλαν αίτηση υποψηφιότητας στις εκλογές αλλά μόνο τρεις κατάφεραν να προκριθούν.

* **Πατρίς Ταλόν:** ο Πρόεδρος Ταλόν διεκδικεί την επανεκλογή του για μία δεύτερη θητεία. Ο 62χρονος είναι μεγιστάνας του βαμβακεμπορίου και ανεξάρτητος πολιτικός. Έχει σπουδάσει επιστήμες στο Πανεπιστήμιο του Ντακάρ, στη Σενεγάλη. Η συνυποψήφια του στις εκλογές είναι η Μαριάμ Τσαμπί Ταλάτα, μία 57χρονη καθηγήτρια Φιλοσοφίας.
* **Αλασάνε Σουμάνου**: ο 67χρονος εκπροσωπεί το κόμμα . Είναι πρώην Υπουργός Παιδείας. Συνυποψήφιός του στις εκλογές είναι ο Πωλ Χουνκπέ, ο γενικός γραμματεάς του κόμματος .
* **Κορεντίν Κοχού:** o 67χρονος εκπροσωπεί το κόμμα Δημοκράτες. Έχει σπουδάσει οικονομικά στο Εθνικό Πανεπιστήμιο του Μπενίν. Το 2003-2007 εξελέγη βουλευτής με το Σοσιαλδημοκρατικό Κόμμα του Μπενίν. Συνυποψήφιός του στις εκλογές είναι ο Ιρενέ Αγκόσα.

## Αποτελέσματα

## Παραπομπές


Κατηγορία:Εκλογές στο Μπενίν
Μπενιν
Βρέμη-Βέρντεν

Η **Βρέμη-Βέρντεν**, (γερμανικά: *Bremen-Verden*), επισήμως τα **Δουκάτα της Βρέμης και του Βέρντεν** (*Herzogtümer Bremen und Verden*), ήταν δύο εδάφη και άμεσα φέουδα της Αγίας Ρωμαϊκής Αυτοκρατορίας, που εμφανίστηκαν και απέκτησαν αυτοκρατορική αμεσότητα το 1180. Με το αρχικό τους σύνταγμα ήταν Πρίγκιπες-Επίσκοποι της Αρχιεπισκοπής της Βρέμης και της Επισκοπής του Βέρντεν.

Το 1648, και τα δύο εκκοσμικεύτηκαν, πράγμα που σημαίνει ότι μετατράπηκαν σε κληρονομικές μοναρχίες από το σύνταγμα, και από τότε και το Δουκάτο της Βρέμης και το Δουκάτο του Βέρντεν κυβερνούσαν πάντα σε προσωπική ένωση, αρχικά από τους βασιλικούς οίκους της Σουηδίας, των Βάσα και Παλατινάτου-Τσβάιμπρύγκεν, και αργότερα από τον οίκο του Ανόβερου.

Με τη διάλυση της Αγίας Ρωμαϊκής Αυτοκρατορίας το 1806, το καθεστώς της Βρέμης-Βέρντεν ως φέουδοι της αυτοκρατορικής αμεσότητας κατέστη άκυρο. Καθώς είχαν προσωπική ένωση με το γειτονικό Βασίλειο του Ανόβερου, ενσωματώθηκαν σε αυτό το κράτος.

## Παραπομπές
* 
* 
* 

Κατηγορία:Δουκάτα της Αγίας Ρωμαϊκής Αυτοκρατορίας
Κατηγορία:Πρώιμη νεότερη ιστορία της Γερμανίας
Πηνελόπη Τσιλίκα

Η **Πηνελόπη Τσιλίκα** είναι Ελληνίδα ηθοποιός.

## Βιογραφία
Γεννήθηκε στην Αθήνα. Σπούδασε στη Νομική Αθηνών και είναι απόφοιτος του Εθνικού Θεάτρου. Έχει συνεργαστεί με σκηνοθέτες όπως ο Παντελής Βούλγαρης, ο Παναγιώτης Πορτοκαλάκης και ο Βαρδής Μαρινάκης.

## Φιλμογραφία

### Κινηματογράφος

### Τηλεόραση

### Θέατρο
 
## Παραπομπές


Κατηγορία:Ελληνίδες ηθοποιοί κινηματογράφου
Κατηγορία:Ελληνίδες ηθοποιοί
Τομέας περιοδικού πίνακα

[μικρογραφία|Οι 4 τομείς του [Περιοδικός πίνακας των χημικών στοιχείων|Περιοδικού Πίνακα.]]
Στην χημεία, ο **τομέας του [[Περιοδικός πίνακας των χημικών στοιχείων|περιοδικού πίνακα]]** είναι ένα σύνολο χημικών στοιχείων των οποίων το τελευταίο ηλεκτρόνιο τοποθετείται στον ίδιο τύπο υποστιβάδας s, p, d ή f, κατά την ηλεκτρονιακή δόμηση των ατόμων στην θεμελιώδη κατάσταση (σύμφωνα με την αρχή δόμησης Άουφμπαου). Κατά συνέπεια ο Περιοδικός Πίνακας μπορεί να διαιρεθεί σε 4 τομείς:

# Τομέας s: Περιλαμβάνει την ομάδα των αλκαλίων καθώς και αυτή των αλκαλικών γαιών.
# Τομέας p: Περιλαμβάνει τις υπόλοιπες 6 κύριες ομάδες του Περιοδικού Πίνακα, δηλαδή την ομάδα του βορίου, του άνθρακα, του αζώτου, των χαλκογόνων, των αλογόνων και των ευγενών αερίων.
# Τομέας d: Περιλαμβάνει όλα τα στοιχεία μετάπτωσης.
# Τομέας f: Περιλαμβάνει το παράτημα του Περιοδικού Πίνακα, δηλαδή τις λανθανίδες και τις ακτινίδες.
Οι υποστιβάδες ενός ηλεκτρονίου θεωρητικά είναι άπειρες. Έτσι ο Περιοδικός Πίνακας θα μπορούσε να έχει άπειρους τομείς. Ωστόσο έως σήμερα υπάρχουν στοιχεία που περιέχουν μόνο τις τέσσερις προαναφερθείσες υποστιβάδες. Στο μέλλον υπάρχει περίπτωση να ανακαλυφθούν στοιχεία με ηλεκτρόνια και στην 5η υποστιβάδα g, και άρα να δημιουργηθεί και ένας νέος τομέας στον περιοδικό πίνακα: ο τομέας g. Ο τομέας αυτός θα ξεκινάει από το στοιχείο 121.

## Δείτε επίσης

* Ηλεκτρονιακή στιβάδα

* Εκτεταμένος περιοδικός πίνακας

## Παραπομπές


Κατηγορία:Περιοδικός πίνακας
Γιαν Μπρόκοφ

μικρογραφία| Αγάλματα των Αγίων Βαρβάρας, Μαργαρίτας και Ελισσάβετ στη Γέφυρα του Καρόλου, Πράγα (1707)
Ο **Γιαν Μπρόκοφ**, επίσης γνωστός ως **Γιόχαν Μπρόκοφ**, (23 Ιουνίου 1652 &#x2013; 28 Δεκεμβρίου 1718) ήταν μπαρόκ- γλύπτης και χαράκτης.

Ο Μπρόκοφ ήταν Καρπαθικής Γερμανικής καταγωγής, γεννήθηκε στις 23 Ιουνίου 1652 στο Σπίσκα Σομποτά, σήμερα στη Σλοβακία, τότε στο Βασίλειο της Ουγγαρίας και αργότερα εργάστηκε και ζούσε στη Βοημία. Ήταν ο πατέρας των γλυπτών Μιχαήλ Μπρόκοφ και Φέρντιναντ  Μπρόκοφ. Ο Γιαν Μπρόκοφ προήλθε από μια οικογένεια Λουθηρανών.

Το 1675 ο Μπρόκοφ μετακόμισε από την Ουγγαρία και εργάστηκε σε διάφορα μέρη κυρίως στη δυτική Βοημία. Τρία χρόνια αργότερα, το 1692 εγκαταστάθηκε στην Πράγα και απέκτησε πιο έντονα δικαιώματα στο Staré město (Παλιά Πόλη) της Πράγας. Αυτός και η σύζυγός του Ελισάβετ (), που γεννήθηκε στο Σπίνγκλερ είχαν τέσσερα παιδιά -τρεις γιους, τον Μιχάλ Γιαν Γιοσέφ, τον Φερντινάντ Μαξμίλιαν και τον Αντονίν Σεμπαστιάν και μια κόρη, την Άννα Ελεονόρα. Δύο από τους γιους συνέχισαν στο έργο του (και ο νεότερος, ο Φερντινάντ Μαξμίλιαν, που έγινε ο πιο διακεκριμένος), ο τρίτος γιος, ο Αντονίν Σεμπαστιάν, αργότερα έγινε ο ποιητής της αυλής στη Βιέννη. Ο Γιαν Μπρόκοφ πέθανε στην Πράγα.

## Έργα
αριστερά|μικρογραφία| Άγαλμα του Τρίτωνα στο κάστρο Klášterec nad Ohří - 1685
[αριστερά|μικρογραφία| Άγαλμα του Ιωάννη του Νεπομούκ (1683) στη [Γέφυρα του Καρόλου|Γέφυρα του Καρόλου, Πράγα]]
Τα έργα που του αποδίδονται είναι δύο ειδών: μερικά έφτιαξε ο ίδιος, άλλα τα σχεδίασε μόνο και άφησε τον γιο του Φερντινάντ να τα κάνει πραγματικά. Ο Μπρόκοφ δημιούργησε το άγαλμα του Θρήνου *του Χριστού* (Τσεχικά: *Pieta*), που τοποθετήθηκε στη Γέφυρα του Καρόλου το 1695, ωστόσο αυτό το γλυπτό μεταφέρθηκε αργότερα (1859) στη Μονή των Ευγενών Αδελφών του Κάρολου  Μπορομέι (Sorores Misericordiae Congregationis S. Caroli Borromei) κάτω από το λόφο Πετρίν στην Πράγα.

Άλλα αξιοσημείωτα κομμάτια περιλαμβάνουν: ένα ξύλινο μοντέλο του αγάλματος του Ιωάννη του Νεπομούκ, σύμφωνα με το οποίο έχει χυθεί το χάλκινο άγαλμα, που βρίσκεται τώρα στη Γέφυρα του Καρόλου, αγάλματα του *Αγίου Ιωσήφ* και η *βάπτιση του Κυρίου* στη Γέφυρα του Καρόλου (και οι δύο έχουν έχει καταστραφεί κατά τις ημέρες της επανάστασης το 1848 και σήμερα μπορούν να βρεθούν στο Λαπιντάριουμ του Εθνικού Μουσείου στην Πράγα) και πολλά άλλα γλυπτά γύρω από τη Βοημία, όπως το γλυπτό στην εκκλησία της Αγίας Βαρβάρας στο Μαντίν ή αγάλματα που διακοσμούν κάστρα και πύργους Klášterec nad Ohří, Chateau Červený Hrádek κοντά στο Τζιρκόφ, το Λιβόκοβιτς, το μοναστήρι Μπρούμοφ κ.λπ.

## Παραπομπές


Κατηγορία:Γερμανοί γλύπτες
Ενωμένη Δεξιά (Πολωνία)

Η **Ενωμένη Δεξιά** (πολωνικά: *Zjednoczona Prawica*) είναι ανεπίσημη συντηρητική πολιτική συμμαχία στην Πολωνία, επί του παρόντος μεταξύ των Νόμος και Δικαιοσύνη, Αλληλέγγυα Πολωνία και των πολιτικών κομμάτων της Συμφωνίας (πολιτικό κόμμα). Μετά από μερικές εσωτερικές διαμάχες, η συμμαχία ανανεώθηκε το 2019.

Η συμμαχία είναι στην εξουσία από τις βουλετικές εκλογές του 2015. Ασκεί αντιπολίτευση στον Πολιτικό Συνασπισμό, με επικεφαλής την Πολιτική Πλατφόρμα.

Ξεκινώντας το 2014, η συμμαχία αρχικά είχε τη μορφή ενός κοινοβουλευτικού συλλόγου στο Σέιμ, με την ονομασία **Απλά Πολωνία** (εναλλακτικά μεταφράζεται ως **Δίκαιη Πολωνία**, πολωνικά: *Sprawiedliwa Polska*), η οποία σχηματίστηκε από πολιτικούς της Πολωνία Μαζί και της Αλληλέγγυα Πολωνία. Στη συνέχεια συμφώνησαν να συνεργαστούν με το κόμμα Νόμος και Δικαιοσύνη (η Παράταξη Πιαστ είχαν ήδη ενσωματωθεί μαζί τους) και εντάχθηκαν στην κοινοβουλευτική ομάδα και τους εκλογικούς καταλόγους του Νόμος και Δικαιοσύνη την ίδια χρονιά, εγκαίρως για τις τοπικές εκλογές του 2014 και τις κοινοβουλευτικές εκλογές του 2015. Η σύνθεση της συμμαχίας έχει έκτοτε αλλάξει με την πάροδο του χρόνου, καθώς τα κόμματα εντάχθηκαν και εγκατέλειψαν τη συμμαχία.

## Εσωτερικές παρατάξεις
Ο Νόμος και Δικαιοσύνη χωρίζεται σε πολλές εσωτερικές παρατάξεις, αλλά μπορούν να ομαδοποιηθούν σε τρία κύρια τμήματα.

Το *Τάγμα της [[Συμφωνία Κέντρου|Συμφωνίας Κέντρου]]* είναι ανεπίσημη ονομασία της πιο σημαντικής, αν και όχι της πιο πολυάριθμης παράταξης του Νόμου και Δικαιοσύνης. Ηγέτης του είναι ο Γιαρόσουαφ Κατσίνσκι, τα κύρια μέλη του είναι ο Γιοάχιμ Μπρουντζίνσκι, ο Άνταμ Λιπίνσκι και ο Μάριους Μπουάστσακ. Είναι οικονομικά αριστερή πτέρυγα. Η δεύτερη από τις ομάδες του Νόμου και Δικαιοσύνης είναι η ριζοσπαστική, θρησκευτική και σκληρά ευρωσκεπτικιστική δεξιά πτέρυγα που επικεντρώνεται γύρω από το κόμμα τους Αντόνι Ματσιερέβιτς, Μπεάτα Σίντουο και το κόμμα Αλληλέγγυα Πολωνία του Ζμπίγκιεφ Ζιόμπρο. Η παράταξη παραμένει σε αντιπολίτευση στον Ματέους Μοραβιέτσκι, είναι υπέρ των ριζικών μεταρρυθμίσεων και υποστηρίζεται από τον Γιάτσεκ Κούρσκι και τον Ταντέους Ρίντζικ.

Η τρίτη παράταξη είναι η χριστιανική δημοκρατική και συντηρητική φιλελεύθερη ομάδα που επικεντρώνεται γύρω από τους Ματέους Μοραβιέτσκι, Γούκας Σουμόφσκι, Γιάτσεκ Τσαπουτόβιτς και τη Συμφωνία του Γιαρόσουαφ Γκόβιν. Υποστηρίζεται από τον Γιαρόσουαφ Κατσίνσκι, αλλά όχι από όλες τις παρατάξεις της Συμφωνίας Κέντρου.

Υπάρχει επίσης μια μικρή προεδρική ομάδα του Άντζεϊ Ντούντα.

## Παραπομπές


Κατηγορία:Συνασπισμοί πολιτικών κομμάτων στην Πολωνία
Κατηγορία:Ευρωσκεπτικισμός στην Πολωνία
Κατηγορία:Συντηρητισμός στην Πολωνία
Κατηγορία:Πολωνικά πολιτικά κόμματα
Κατηγορία:Δεξιά πολιτικά κόμματα
Κατηγορία:Δεξιός λαϊκισμός
Νεκροταφείο τρένων

δεξιά|μικρογραφία| Εγκαταλειμμένα τρένα στην Ουγγαρία
**Νεκροταφείο τρένων** ονομάζεται ο χώρος που απορρίπτονται τρένα ή και Τραμ καθώς και τροχαίο υλικό σιδηροδρόμων εν αναμονή συλλογής, ανακύκλωσης ή καταστροφής. Μερικά νεκραταφεία τρένων έχουν χρησιμεύσει ως πόλος προσέλκυσης επισκεπτών και έκθεσης της ιστορίας των σιδηροδρόμων. Χαρακτηριστικό παράδειγμα είναι το "Cementerio de Trenes"  κοντά στο Ουγιούνι της Βολιβίας, που χρησιμεύει ως τουριστικό αξιοθέατο με τρένα που χρονολογούνται από τον 19ο αιώνα και αφήνονται να σκουριάσουν στα εκτεταμένα διαμερίσματα αλατιού του Σαλάρ ντε Ουγιούνι. Ο χώρος περιέχει ένα τρένο που φέρεται να εκλάπη από τον Μπατς Κάσιντι και τον Σάντανς Κιντ και έχει χαρακτηριστεί "ένα από τα πιο εντυπωσιακά και στοιχειωμένα αξιοθέατα στις ερήμους της νοτιοδυτικής Βολιβίας".

## Τοποθεσίες
μικρογραφία|Πρώην ατμομηχανή διέλευσης της Νέας Υόρκης, εγκαταλειμμένη στην Αλάσκα
Στις Ηνωμένες Πολιτείες, λίγο έξω από το Γουότερβλιτ της Νέας Υόρκης, υπάρχει η κύρια γραμμή για την σιδηροδρομική εταιρεία Ντέλαγουερ και  Χάντσον. Δίπλα σε αυτήν τη σιδηροδρομική γραμμή υπάρχει μια αχρησιμοποίητη διαδρομή που φιλοξενεί σκουριασμένες ατμομηχανές, επιβατικά αυτοκίνητα και φορτηγά αυτοκίνητα.  Στη Βόρεια Καρολίνα, ένα νεκροταφείο διαθέτει τρένα και τραμ από όλες τις Ηνωμένες Πολιτείες, συμπεριλαμβανομένης μιας επιβατικής αμαξοστοιχίας από τη Φιλαδέλφεια και εγκαταλελειμμένα αυτοκίνητα του μετρό .  
Το Istvántelki Főműhely, στο παρελθόν ένα από τα πιο σημαντικά εργαστήρια επισκευής σιδηροδρόμων στην Ουγγαρία, τώρα δεν χρησιμοποιείται με παλιό τροχαίο υλικό. Πολλοί από αυτούς μεταφέρθηκαν εκεί για επισκευή πριν εκτίθενται στο Ουγγρικό Πάρκο Ιστορίας Σιδηροδρόμων στη Βουδαπέστη, αλλά δεν το κατάφεραν ποτέ.   
Στη Ρωσία, υπάρχει ένα στο Σούμκοβο . Στο Τανγκσάν στη βόρεια Κίνα υπάρχουν σκουριασμένες ατμομηχανές στο περιθώριο των κλειστών ορυχείων άνθρακα. Μερικοί έχουν επίσης μετακινηθεί και εκτίθενται σε ένα μουσείο άνθρακα και σιδηροδρομικών πάρκων.
Στην Αγγλία υπάρχει το νεκροταφείο τρένων στο Barry της Ουαλίας, από το οποίο 213 από 297 ατμομηχανές διασώθηκαν από το "κίνημα συντήρησης σιδηροδρόμων".
Τα νεκροταφεία τρένων δεν είναι πολλά στην Ελλάδα, αλλά κυρίως βρίσκονται σε εγκατελειμμένους σταθμούς που δεν χρησιμοποιούνται και πια. Το μεγαλύτερο νεκροταφείο τρένων απλώνεται στην περιοχή της Θεσσαλονίκης.

Τα τρένα μπορούν να εγκαταλειφθούν σε μια τοποθεσία επειδή θεωρείται πολύ δύσκολο να τα μετακινήσουν. Δύο μεγάλες ατμομηχανές της λίμνης Ιγκλ και του σιδηροδρόμου Ουέστ Μπραντς, για παράδειγμα, έμειναν σε μια δασική περιοχή στην πολιτεία Μέιν των ΗΠΑ μετά το τέλος μιας τοπικής επιχείρησης υλοτομίας, επειδή δεν ήταν πρακτικό να μετακινηθούν από μια τόσο απομακρυσμένη τοποθεσία. 

## Δείτε επίσης
* Αποθεματικός στόλος
* Νεκροταφείο αεροσκαφών

## Bιβλιογραφικές αναφορές


## Eξωτερικοί σύνδεσμοι

* Δείτε το Rusting Beauty of Abandoned Train Graveyards  στη διεύθυνση io9.gizmodo.com
* 18 Eerie Train Graveyards & Abandoned Locomotive Cemeteries  at Urban Ghosts
* SY Steam Locomotives Graveyards & Museum Tangshan, Κίνα. Παρουσίαση από Chinrail

Κατηγορία:Τρένα
Κατάλογος των πολυπληθέστερων Κομητειών των ΗΠΑ

Ο παρών κατάλογος, περιέχει τα βασικά στοιχεία (έκταση, πληθυσμό, κομητειακή έδρα) των 100 μεγαλύτερων **[[Κομητεία (ΗΠΑ)|Κομητειών]]** των Ηνωμένων Πολιτειών ανά πληθυσμό (σύμφωνα με την απογραφή του 2020  και με πληθυσμιακές εκτιμήσεις για το 2021). 
μικρογραφία|Χάρτης των ΗΠΑ, με τις πολυπληθέστερες κομητείες.

## Κατάλογος

## Παραπομπές


*
Κατηγορία:Δημογραφία των Ηνωμένων Πολιτειών
Κατηγορία:Κατάλογοι που αφορούν τις Ηνωμένες Πολιτείες
ΚΥΤ Λέρου

[μικρογραφία|280x280εσ|Η [Λέρος (με πορτοκαλί).]]
Το **Κέντρο Υποδοχής και Ταυτοποίησης Λέρου** είναι ένα κέντρο πρώτης υποδοχής των ξένων υπηκόων, το οποίο βρίσκεται στα Λέπιδα Λέρου. Η μέγιστη χωρητικότητα του κέντρου είναι 860 άτομα. Τον Μάρτιο του 2021, η δομή φιλοξενούσε συνολικά 385 αιτούντες άσυλο και μετανάστες (από 2.300 το προηγούμενο έτος). Το ΚΥΤ αυτό ξεκίνησε να λειτουργεί τον Μάρτιο του 2016 και αναμένεται να κλείσει μέσα στο 2021. Τα έργα κατασκευής του νέου ΚΥΤ λαμβάνουν χώρα στη θέση "Όρμος Λακκί", έκτασης 63 στρεμμάτων, το οποίο θα μπορεί να φιλοξενεί έως 2.000 άτομα. Το κόστος του υπολογίζεται στα 36 εκ. ευρώ, το οποίο θα καλυφθεί από ευρωπαϊκά κονδύλια.

Έντονες υπήρξαν οι αντιδράσεις στην κατασκευή του νέου κέντρου από τους κατοίκους του νησιού. Ο δήμαρχος της Λέρου προσέφυγε στο ΣτΕ σε μια προσπάθεια να σταματήσει την κατασκευή του. Αρχές Μαρτίου 2021, τα εν εξελίξει έργα επισκέφτηκε ο αντιπρόεδρος της Ευρωπαϊκής Επιτροπής Μαργαρίτης Σχοινάς, καθώς τα έργα αυτά χρηματοδοτούνται από την ΕΕ. 

## Παραπομπή


Κατηγορία:Προσφυγικοί οικισμοί και καταυλισμοί στην Ελλάδα
Κατηγορία:Λέρος
Αλβέρτος Ερρέρα

Ο **Αλβέρτος Ερρέρα** (Θεσσαλονίκη 1913 - Άουσβιτς 1944) ήταν Έλληνας Εβραίος, μέλος των Ζοντερκομάντο στο Στρατόπεδο Άουσβιτς ΙΙ Μπίρκεναου, από το Μάιο μέχρι τον Αύγουστο του 1944.

Σύμφωνα με μαρτυρίες είναι ο άνθρωπος που τράβηξε τις φωτογραφίες, που είναι γνωστές ως Φωτογραφίες των Ζοντερκομάντο. Σε μια από αυτές απεικονίζεται γυναίκες κρατούμενες γυμνές λίγο πριν μπουν στους θαλάμους αερίων και σε άλλες δύο η καύση των σωρών των κρατουμένων μετά την εξόντωσή τους στους θαλάμους. Τέσσερις φωτογραφίες του χρησιμοποιήθηκαν ως αποδεικτικά στοιχεία στην Δίκη της Νυρεμβέργης.

Στο στρατόπεδο του Μπιρκενάου ηγήθηκε εξέγερσης μαζί με άλλους 300 Ελληνοεβραίους, η οποία τελείωσε με την ανατίναξη του κτιρίου όπου βρίσκονταν οι εξεγερμένοι. Όσοι επέζησαν εκτελέσθηκαν από τους Ναζί.

## Παραπομπές


## Εξωτερικοί σύνδεσμοι
* 

Κατηγορία:Έλληνες φωτογράφοι
Κατηγορία:Έλληνες αξιωματικοί του Πολεμικού Ναυτικού
Κατηγορία:Πρόσωπα που πέθαναν στο στρατόπεδο συγκέντρωσης του Άουσβιτς
Κατηγορία:Εβραίοι της Θεσσαλονίκης
Εμβόλιο πολιομυελίτιδας

Το **εμβόλιο της πολιομυελίτιδας** χρησιμοποιείται για την πρόληψη της πολιομυελίτιδας. Υπάρχουν δυο τύποι: ο απενεργοποιημένος ιός της πολιομυελίτιδας που χορηγείται με ένεση και ο εξασθενημένος ιός της πολιομυελίτιδας που χορηγείται από το στόμα. Ο Παγκόσμιος Οργανισμός Υγείας συνιστά σε όλα τα παιδιά να εμβολιάζονται κατά της πολιομυελίτιδας. Τα δυο ανωτέρω εμβόλια έχουν εξαλείψει την πολιομυελίτιδα στο μεγαλύτερο ποσοστό του πληθυσμού και έχουν μειώσει τον αριθμό των ασθενών που πάσχουν από αυτήν κάθε χρόνο από 350.000 το 1988 σε 33 το 2018.

Τα απενεργοποιημένα εμβόλια της πολιομυελίτιδας θεωρούνται αρκετά ασφαλή. Μια ήπια ερυθρότητα ή πόνος ενδέχεται να εμφανιστεί στο σημείο της ένεσης. Τα εμβόλια πολιομυελίτιδας που λαμβάνονται από το στόμα έχουν περίπου τρεις πιθανότητες να προκαλέσουν παραλυτική πολιομυελίτιδα, η οποία σχετίζεται με ένα εμβόλιο ανά ένα εκατομμύριο δόσεις. Αυτή η περίπτωση προκύπτει από την σύγκριση 5000 περιστατικών ανά ένα εκατομμύριο ασθενών, οι οποίοι νιώθουν παράλυση μετά από λοίμωξη πολυομυελίτιδας. Και τα δυο εμβόλια θεωρούνται γενικώς ασφαλή να δοθούν στις εγκύους και σε όσους πάσχουν από AIDS.

Ο πρώτος επιτυχημένος εμβολιασμός κατά της πολιομυελίτιδας έγινε από την Χίλαρυ Κοπρόβσκι το 1950, μετά την πόση ενός ζωντανού εξασθενημένου ιού. Το εμβόλιο δεν εγκρίθηκε για χρήση στις ΗΠΑ αλλά χρησιμοποιήθηκε με επιτυχία σε άλλες χώρες. Ένα απενεργοποιημένο εμβόλιο κατά της πολιομυελίτιδας, που αναπτύχθηκε λίγα χρόνια αργότερα από τον Γιόνας Σαλκ, τέθηκε σε χρήση το 1955. Ένα ζωντανό εξασθενημένο εμβόλιο κατά της πολιομυελίτιδας, με χορήγηση από το στόμα, αναπτύχθηκε από τον Άλμπερτ Σάμπιν και τέθηκε σε εμπορική χρήση το 1961.

Το εμβόλιο κατά της πολιομυελίτιδας περιλαμβάνεται στον κατάλογο βασικών φαρμάκων του Παγκόσμιου Οργανισμού Υγείας.

## Παραπομπές


## Περαιτέρω μελέτη
* 
* 
* 

## Εξωτερικοί σύνδεσμοι
* Global Polio Eradication Initiative final project to eliminate polio by 2018.
* History of Vaccines Website – History of Polio  History of Vaccines, a project of the College of Physicians of Philadelphia
* PBS.org – 'People and Discoveries: Salk Produces Polio Vaccine 1952', Public Broadcasting Service (PBS)
* "Conquering Polio", *[[Smithsonian (magazine)|Smithsonian]]*, April 2005
* "The Global Effort To Eradicate Polio", Dream 2047 Magazine, April 2004
* 

Κατηγορία:Εμβόλια
Λαζάνια

Με τον όρο **λαζάνια**, ή, σπανιότερα, **λαζάνια** ή **λαγάνα** (από Λατινικό *làganum* και ), υποδεικνύει μια συγκεκριμένη μορφή ζύμης, που λαμβάνεται με κοπή σε μεγάλα τετράγωνα ή ορθογώνια του φύλλου ζύμης αυγών. Είναι η παλαιότερη μορφή ζυμαρικών που παράγεται στην Ιταλία., να είναι σε θέση να βρει ίχνος του ήδη στην ελληνορωμαϊκή εποχή

## Προέλευση
Μεταξύ των πολλών πηγών που αναφέρονται σε αυτή τη συγκεκριμένη μορφή ζυμαρικών υπάρχουν έργα επιφανών συγγραφέων, μεταξύ των οποίων Σάτιρα του Ορατίου (Ι αιώνα Α.Γ.) και το de re coquinaria από τον Marco Gavio Apicio (*Καθημερινό Πατίνι*).

Ωστόσο, είναι ένα ζυμαρικό που τα τρέχον λαζάνια μας δίνουν το σχήμα και τίποτα άλλο. Η ζύμη (σύνθετη), έπρεπε να βράσει και στη συνέχεια να τηγανιστεί, όπως μας θυμίζει στον Ισίδωρος της Σεβίλλης (Εκεί./VII αιώνας), η οποία στο έργο του Ετυμολογίες στη φωνή Laganum διαβάζει: είναι μια μεγάλη και λεπτή ζύμη, μαγειρεμένη πρώτα στο νερό, στη συνέχεια τηγανισμένη σε λάδι".

Στην πραγματικότητα πρέπει να περιμένουμε το ΧΙΙΙ - XIV αιώνα στη Νάπολη σε ένα ανώνυμο βιβλίο μαγειρικής, στο οποίο τα λαζάνια παίρνουν τη σύγχρονη εμφάνισή τους τόσο στη σύνθεση της ζύμης όσο και στο μαγείρεμα της ζύμης που λαμβάνεται έτσι.
 

## Περιφερειακές παραλλαγές
μικρογραφία|Λαζάνια στον φούρνο.
μικρογραφία|Λαζάνια κανελάτα με ντομάτα
Στη κεντρική και στη νότια Ιταλία αυτό το πιάτο παίρνει διαφορετικά ονόματα, μερικές φορές παρουσιάζοντας τον εαυτό του με πιο περίτεχνα σχήματα και μια πιο αρθρωτή ονοματολογία.

Στην Καμπανία και Μπαζιλικάτα ονομάζονται επίσης *λαγκάνε*. Συνήθως καρυκευμένο με μια πλούσια σάλτσα κρέατος, εκείνα τα σγουρά χωρίς πέρασμα στο φούρνο. Στα ναπολιτάνικα οι πιο συνηθισμένες μορφές είναι τα λαζάνια και τα σγουρά λαζάνια, Η τελευταία αποκλειστικά από σιμιγδάλι, με την οποία ήταν παράδοση να προετοιμαστεί το Καρναβάλι λαζανιών.
## Παραπομπές

Κατηγορία:Ιταλική κουζίνα
Πέτρα του Λιμνίτη

Η **Πέτρα του Λιμνίτη** είναι μια ψηλή και στρογγυλοπή νησίδα στο δυτικό άκρο του Κόλπου της Μόρφου στα βορειοδυτικά της Κύπρου, στην Επαρχία Λευκωσίας. Έχει μήκος 150 μέτρα και πλάτος 105 μέτρα με απότομες πλαγιές στα βόρεια και δυτικά, με την υψηλότερη κορυφή της να φτάνει τα 15 μέτρα.

Στο νησάκι βρέθηκε ένας από τους παλαιότερους συνοικισμούς της Κύπρου χρονολογούμενος στη Νεολιθική ΙΑ περίοδο (7000-5310 π.Χ.). Διενεργήθηκαν ανασκαφές μεταξύ των ετών 1927 και 1931 από τη Σουηδική Αρχαιολογική Αποστολή, όμως η τύχη των αρχαιοτήτων είναι άγνωστη διότι το νησάκι βρίσκεται μέσα σε στρατιωτική ζώνη των κατοχικών δυνάμεων. Βρέθηκαν σχετικά εργαλεία ψαρέματος κατά τις ανασκαφές που υποδηλώνουν ότι οι προϊστορικοί κάτοικοι του μικρού συνοικισμού στην Πέτρα του Λιμνίτη ασχολούνταν με το ψάρεμα.

Η Πέτρα του Λιμνίτη αποτελεί σημαντικό τόπο φωλιάσματος για τον κιτρινοπόδη γλάρο (Larus michahellis).

## Παραπομπές


Κατηγορία:Νησιά της Κύπρου
Εμβόλιο κατά της ευλογιάς

Το **εμβόλιο κατά της ευλογιάς** ήταν το πρώτο εμβόλιο που αναπτύχθηκε κατά μιας μεταδοτικής νόσου. Το 1796 ο Βρετανός γιατρός Έντουαρντ Τζένερ απέδειξε ότι μια μόλυνση από τον ήπιο ιό της δαμαλίτιδας προσέφερε ανοσία έναντι του θανατηφόρου ιού της ευλογιάς. Ένα φυσικό εμβόλιο χρησιμοποιήθηκε μέχρι την εμφάνιση του σύγχρονου εμβολίου της ευλογιάς τον 19ο αιώνα. Από το 1958 έως το 1977, ο ΠΟΥ διεξήγαγε μια παγκόσμια εκστρατεία εμβολιασμού που εξάλειψε την ευλογιά, καθιστώντας την ως την μοναδική ανθρώπινη ασθένεια που εξαλείφθηκε με εμβόλιο. Παρόλο που ο συνηθισμένος εμβολιασμός για την ευλογιά δεν εκτελείται πλέον στο ευρύ κοινό, το εμβόλιο εξακολουθεί να παράγεται για την προστασία από την βιοτρομοκρατία και τον βιολογικό πόλεμο.

## Ετυμολογία
Ο λατινογενής όρος για το εμβόλιο σε διάφορες ευρωπαϊκές γλώσσες, λ.χ. αγγλ. vaccine, γαλλ. vaccin, προέρχεται από την λατινική λέξη που αναφέρεται στην αγελάδα, η οποία αντικατοπτρίζει την προέλευση του εμβολιασμού κατά της ευλογιάς. Στα ελληνικά το σχετικό σημασιολογικό δάνειο "δαμαλισμός" έχει χρησιμοποιηθεί στο παρελθόν αποκλειστικά για τον εμβολιασμό κατά της ευλογιάς. Ωστόσο, η ακριβής προέλευση του εμβολίου κατά της ευλογιάς παραμένει ασαφής.

## Παραπομπές


## Περαιτέρω μελέτη
* 

## Εξωτερικοί σύνδεσμοι

*  
* Smallpox Vaccine: Contraindications, Administration, and Adverse Reactions 
* CDC Smallpox Home
* Quick Guide to Preexposure Smallpox Vaccination 
* Early smallpox Vaccination Certificate Norway 1821  GG Archives. Norwegian and English Text

Κατηγορία:Εμβόλια
Δουκάτο της Καρινθίας

Το **Δουκάτο της Καρινθίας** (γερμ. *Herzogtum Kärnten*, σλοβενικά *Vojvodina Koroška*) ήταν δουκάτο που βρισκόταν στη νότια Αυστρία και σε τμήματα της βόρειας Σλοβενίας. Διαχωρίστηκε από το Δουκάτο της Βαυαρίας το 976, και ήταν το πρώτο νεοσύστατο αυτοκρατορικό κράτος μετά από τα γερμανικά αρχέγονα.

Η Καρινθία παρέμεινε ένα κράτος της Αγίας Ρωμαϊκής Αυτοκρατορίας μέχρι τη διάλυσή της το 1806, αν και από το 1335 κυβερνήθηκε εντός των αυστριακών κυριαρχιών της δυναστείας των Αψβούργων. Ως συστατικό μέρος των Αψβούργων και της Αυστριακής Αυτοκρατορίας, παρέμεινε γη της Κισιλιθάνης κορώνας της Αυστροουγγαρίας έως το 1918. Από το Δημοψήφισμα της Καρινθίας τον Οκτώβριο του 1920, η κύρια περιοχή του δουκάτου αποτέλεσε το αυστριακό κράτος της Καρινθίας.

## Δούκες της Καρινθίας
### Οίκος των Λεοπολδιδών
* Μπέρτολντ Α΄ των Λεοπολδιδών 927-938
* Ερρίκος Α΄ των Λεοπολδιδών 976-978, 985-989

### Οίκος των Σαλίων
* Όθων Α΄ των Σαλίων 978-985, 1002-1004

### Οίκος των Οθωνιδών
* Ερρίκος Β΄ των Οθωνιδών 989-995
* Ερρίκος Β΄ της Γερμανίας των Οθωνιδών 995-1002
* Κορράδος Α΄ των Σαλίων 1004-1011

### Οίκος του Έπενσταϊν
* Αδαλβέρτος/Aλβέρτος Α΄ των Έπενσταϊν 1011-1035
* Κορράδος Β΄ των Σαλίων 1036-1039
* Ερρίκος Γ΄ της Γερμανίας των Σαλίων 1039-1047

### Οίκος των Παλαιών Γουέλφων
* Γουέλφος των Παλαιών Γουέλφων 1047-1055 

### Οίκος των Ετσονιδών
* Κορράδος Γ΄ των Ετσονιδών 1056-1061

### Οίκος του Τσέρινγκεν
* Μπέρτολντ Β΄ των Τσέρινγκεν 1061-1077
* Λούιτολντ των Έπενσταϊν 1077-1090
* Ερρίκος Γ΄ των Έπενσταϊν 1090-1122

### Οίκος του Σπόνχαϊμ
* Ερρίκος Δ΄ 1122-1123
* Ένγκελμπερτ 1123-1134
* Ούλριχ Α΄ 1134-1144
* Ερρίκος Ε΄ 1144-1161
* Ερμάνος 1161-1181
* Ούλριχ Β΄ 1181-1201
* Βερνάρδος 1199, 1202-1256
* Ούλριχ Γ΄ 1256-1269

### Οίκος των Πρεμυσλιδών
* Ότακαρ/Όθων Β΄ των Πρεμυσλιδών 1269-1276
* Ροδόλφος Α΄ των Αψβούργων 1276-1286

### Οίκος των Γκορίτσια
* Μάινχαρντ 1286-1295
* Ερρίκος ΣΤ΄ 1295-1335
* Λουδοβίκος 1295-1305
* Όθων Γ΄ 1295-1310

### Οίκος των Αψβούργων
* Όθων Δ΄ 1335-1339
** Αλβέρτος Β΄ 1335-1358
* Φρειδερίκος Α΄ 1358-1362
** Ροδόλφος Β΄ 1358-1365
* Αλβέρτος Γ΄ 1365-1379
* Λεοπόλδος 1379-1386
* Γουλιέλμος 1386-1406
* Ερνέστος 1406-1424
* Φρειδερίκος Β΄ 1424-1493
* Μαξιμιλιανός 1493-1519
* Κάρολος Α΄ 1519-1558
* Φερδινάνδος Α΄ 1521-1564
* Κάρολος Β΄ 1564-1590
* Φερδινάνδος Β΄ 1590-1637

Η Καρινθία ενσωματώνεται στα λοιπα Αψβουργικά εδάφη το 1619.

## Παραπομπές
* Kärnten (Religious population data is inaccurate) 

Κατηγορία:Δούκες της Καρινθίας
Κατηγορία:Δουκάτα της Αγίας Ρωμαϊκής Αυτοκρατορίας
Καρινθια Δουκατο
Κατηγορία:Ιστορικές περιοχές της Αυστρίας
Βιλιούι

[μικρογραφία|Το φράγμα Βιλιούι, ένας [Υδροηλεκτρική ενέργεια|υδροηλεκτρικός σταθμός στο ποτάμι.]]
Ο **Βιλιούι** (, γιακουτικά: Бүлүү, *Bülüü* - Μπίλι) είναι ποταμός στη Ρωσία και ο μακρύτερος παραπόταμος του Λένα. Διασχίζει μια απόσταση 2.650 χιλιομέτρων, κυρίως εντός της Δημοκρατία των Σαχά. Η λεκάνη του καλύπτει περίπου 454.000 χιλιόμετρα.

## Ιστορία
Ο ποταμός αναφέρεται για πρώτη φορά τον 17ο αιώνα με τη ρωσική κατάκτηση της Σιβηρίας. Το 1634, οι Ρώσοι Κοζάκοι, με επικεφαλής τον Βόιν Σάχοφ, ίδρυσαν έναν χειμερινό οικισμό στη συμβολή των ποταμών Βιλιούι και Τιουκιάν. Αυτός ο οικισμός χρησίμευσε ως διοικητικό κέντρο της περιοχής για αρκετές δεκαετίες, απ'όπου μετά η έδρα της περιοχής μεταφέρθηκε στην περιοχή Γιολιονιόχ 45 χιλιόμετρα κάτω στον Βιλιούι, όπου ιδρύθηκε το όστρογκ (οχυρωμένος οικισμός) του Ολένσκ, σημερινό Βιλιούισκ, το 1773.

Στη δεκαετία του 1950 βρέθηκαν αποθέματα διαμαντιών στην περιοχή, περίπου 700 χιλιόμετρα από το στόμιο του. Αυτό οδήγησε στην κατασκευή του οχυρού Μιρ, μαζί με τους δρόμους πρόσβασης και έναν αερολιμένα, και το φράγμα Βιλιούι για να παραγάγει τη δύναμη που απαιτείται για τους συμπυκνωτές διαμαντιών.

## Γεωγραφία και γεωλογία
Ο Βιλιούι πηγάζει στο οροπέδιο Βιλιούι, μέρος του Κεντρικό Σιβηρικό Οροπέδιο, στην επαρχία Εβενκίσκι (στο κράι Κρασνογιάρσκ) και, ρέοντας προς τα ανατολικά, εισέρχεται στη δημοκρατία των Σαχά. Στρέφεται προς τα νότια και νοτιοανατολικά στη πεδιάδα της κεντρικής Γιακουτίας, στη συνέχεια κινείται προς τα ανατολικά, και τελικά εισέρχεται στη Λένα περίπου 350 χιλιόμετρα βόρεια του Γιακούτσκ, κοντά στο Σανγκάρ. Η οροσειρά Ουστ-Βιλιούι βρίσκεται πάνω από τον Λένα, απέναντι από το στόμιο του Βιλιούι.

Στα δυτικά του Βιλιούι και του Τσόνα βρίσκεται η λεκάνη Νίζνιαγια Τουνγκούσκα. Η λεκάνη του Βιλιούι είναι αραιοκατοικημένη, όπως και η δημοκρατία των Σαχά. Το Βιλιούισκ, το Βερχνεβιλιούισκ, το Σουντάρ και το Νιούρμπα είναι μικροί οικισμοί γύρω από τον Βιλιούι.

Οι κύριοι δεξιοί παραπόταμοι του Βιλιούι είναι οι Ουλαχάν-Βαβά, Τσιρκούο, Τσόνα, Τσιμπίντα, Ουλαχάν-Μποτουομπούγια, Οτστσουγκούι-Μποτουμπούγια, Τανγκνάρι και Μπαπαγκάι. Οι κύριοι αριστεροί παραπόταμοι του Βιλιούι είναι οι Αχταράντα, Ιγκιάτα, Μάρχα, Τιούκιαν και Τιούνγκ.

Ο Βιλιούι συνδέεται με τους γεωλογικούς σχηματισμούς του ρήγματος Γιακούτσκ-Βιλιούι και τη μεγάλη πυριγενής επαρχία Γιακούτσκ-Βιλιούι.

## Δείτε επίσης

* Τουκουλάν, αμμοθίνες

## Παραπομπές


## Εξωτερικοί σύνδεσμοι
* 
* Λήμμα για τον ποταμό Βιλιούι στην εγκυκλοπαίδεια Μπριτάνικα

Κατηγορία:Ποταμοί της Ρωσίας
Νεντέλικο Τσουμπρίλοβιτς

Ο **Νεντέλικο Τσουμπρίλοβιτς** (γεννημένος στις 5 Απριλίου 1953) (σερβικά: Недељко Чубриловић / Nedeljko Čubrilović) είναι Βόσνιος Σέρβος πολιτικός, ο οποίος είναι ο 7ος και νυν Πρόεδρος της Εθνοσυνέλευσης της Σερβικής Δημοκρατίας της Βοσνίας. 

## Βιογραφία
Ο Νεντέλκο Τσουμπρίλοβιτς γεννήθηκε στις 5 Απριλίου 1953 στο χωριό Krupa na Vrbasu, που βρίσκεται στο δήμο Μπάνια Λούκα, της Δημοκρατίας Σέρπσκα, της Βοσνίας και Ερζεγοβίνης.  Αποφοίτησε το 1978 από τη Σχολή Μηχανολόγων Μηχανικών της Μπάνια Λούκα.Διαθέτει μεταπτυχιακό ως Μηχανολόγος Μηχανικός. Εργάστηκε στην εταιρεία "Rudi Čajavec" από το 1980 έως το 1988 και αργότερα έγινε διευθυντής της εταιρείας κοινής ωφέλειας στη Μπάνια Λούκα. Από το 1996 έως το 1998, διετέλεσε Πρόεδρος της Εκτελεστικής Επιτροπής της Πόλης της Μπάνια Λούκα και στη συνέχεια μετακόμισε στη θέση του Διευθυντή της Διεύθυνσης Οδικών της Δημοκρατίας Σέρπσκα. Από το 2001 έως το 2006, ήταν μηχανικός και διευθυντής του "NIS Promet". Έχει διατελέσει Υπουργός Μεταφορών και Επικοινωνιών στην Κυβέρνηση της Δημοκρατίας Σέρπσκα.

Το 2000, εντάχθηκε στη Δημοκρατική Λαϊκή Συμμαχία (DNS). Η προεδρία του DNS απέλυσε τον Τσουμπρίλοβιτς  ως αντιπρόεδρό του στις 14 Νοεμβρίου 2018.  Λίγο μετά, εξελέγη ως ο 1ος πρόεδρος του νεοσύστατου DEMOS στις 22 Δεκεμβρίου 2018 στη Μπάνια Λούκα. Έχει λάβει το Τάγμα του Αγίου Σάββα, που αποτελεί μία τιμητική διάκριση, που δίνεται σε προσωπικότητες για τις αξιέπαινες πράξεις τους για την Σερβική Ορθόδοξη Εκκλησία.

## Προσωπική ζωή
Ο Νεντέλκο Τσουμπρίλοβιτς  είναι παντρεμένος με τη Μίλια Τσουμπρίλοβιτς  και μαζί έχουν έναν γιο, που ονομάζεται Ντούρο και μια κόρη, που ονομάζεται Μιριάνα.  Ζει και εργάζεται στη Μπάνια Λούκα. 

## Παραπομπές
 

## Εξωτερικοί σύνδεσμοι

* Nedeljko Čubrilović  στο NSRS .net

Κατηγορία:Σερβοβόσνιοι
Κατηγορία:Σέρβοι πολιτικοί
Κατηγορία:Βόσνιοι πολιτικοί
Χαλούσκι

δεξιά|μικρογραφία| Σουρωτήρι για χαλούσκι
Το **Χαλούσκι** ( IPA: [ɦaluʃkɪ] στα Τσεχικά και στα Σλοβακικά, μοναδικό: *haluška (ένα ζυμαρικό)* ; , *haluska* ή *nokedli* .  ;  ; , ) είναι μια παραδοσιακή ποικιλία παχιών, μαλακών ζυμαρικών ή ζυμαρικών που βρίσκονται σε πολλές κουζίνες της Κεντρικής και Ανατολικής Ευρώπης (Σλοβακία,    Τσεχική Δημοκρατία, Πολωνία, Ουκρανία, Λιθουανία, Ρουμανία και Ουγγαρία). Το χαλούσκι μπορεί να αναφέρεται στα ζυμαρικά καθ' εαυτά ή στο πλήρες πιάτο. Το χαλούσκι είναι εθνικό πιάτο της Ουκρανίας, ενώ το Μπριντζόβε χαλούσκι είναι εθνικό πιάτο της Σλοβακίας.

## Παρασκευή
Τα ζυμαρικά χαλούσκι παρασκευάζονται από ένα κουρκούτι, που αποτελείται από αλεύρι και τριμμένες πατάτες. Το κουρκούτι απλώνεται σε μια ξύλινη επιφάνεια κοπής, από την οποία ρίχνονται μικρά κομμάτια του χυλού σε βραστό νερό. Μπορούν επίσης να κατασκευαστούν με ένα ειδικό διάτρητο σουρωτήρι μαγειρέματος (haluškar) από το οποίο το κουρκούτι ρίχνεται απευθείας στο βραστό νερό μέσα από μικρές τρύπες στο haluškar.

Αν και οι συνταγές ποικίλλουν από περιοχή σε περιοχή, γενικά το αλεύρι αναμιγνύεται με τριμμένες πατάτες, για να σχηματίσει το κουρκούτι. Προστίθεται αλάτι και μερικές φορές ένα αυγό, αλλά το Μπριντζόβε χαλούσκι , το εθνικό πιάτο της Σλοβακίας, συνήθως δεν περιλαμβάνει αυγά. Μετά το μαγείρεμα, το χαλούσκι αναμιγνύεται με διάφορα συστατικά, όπως το μπρίντζα (ένα ειδικό τυρί, που παρασκευάζεται κυρίως από πρόβειο γάλα), μπέικον και λίπος μπέικον. Σε ορισμένα μέρη της Σλοβακίας, χρησιμοποιείται καραμελωμένο βούτυρο και λάχανο, κρεμμύδια ή συνδυασμοί αυτών των αντικειμένων αντί του μπρίντζα.

## Παραλλαγές
Το χαλούσκι είναι εθνικό πιάτο της Ουκρανίας, ενώ το *Μπριντζόβε* χαλούσκι είναι εθνικό πιάτο της Σλοβακίας. Το Μπριντζόβε χαλούσκι είναι ένα παραδοσιακό σλοβακικό πιάτο, που βρίσκεται επίσης στη Μοραβία στο ανατολικό τμήμα της Τσεχικής Δημοκρατίας. Το *Καπουστόβε* χαλούσκι είναι ένα παρόμοιο πιάτο, που φτιάχνεται με τηγανητό λάχανο (ή / και κρεμμύδια) και καραμελωμένο βούτυρο αντί για μπρίντζα. Το *Στραπάκι* είναι μια άλλη παραλλαγή του χαλουσκί στην οποία χρησιμοποιείται βρασμένο ξινό λάχανο αντί για μπρίντζα. Στην Ουγγαρία, το γκαλούσκα (galuska) τρώγεται συχνά με κρέας στιφάδο, όπως γκούλας ή στιφάδο (pörkölt).

Στις Ηνωμένες Πολιτείες, οι περισσότερες προσαρμοσμένες συνταγές χαλούσκι απαιτούν νούντλς με αυγά αντί για ζυμαρικά πατάτας. Ορισμένοι αμερικανοί μάγειρες περιλαμβάνουν χαλαρό, κομμένο και τηγανητό πράσινο λάχανο (σύγκλιση με Στραπάκι, εξαναγκασμένο από την απλότητα, τη δυσκολία στην εύρεση μπρίντζα ή αποδεκτών υποκατάστατων και την πρόσβαση σε προσιτό λάχανο σε περιοχές με εξέχουσα υπάρχουσα σλαβική και γερμανική μετανάστευση).

Στην Τουρκία η Αττάλεια (Χερσόνησος Τεκέ) και το Ινεμπολού έχουν το ίδιο πιάτο *χαλούσκα* (haluşka) και *χολούσκα* (Holuşka).

## Παραπομπές


Κατηγορία:Ουκρανική κουζίνα
Κατηγορία:Σλοβάκικη κουζίνα
Κατηγορία:Ρουμάνικη κουζίνα
Κατηγορία:Ουγγρική κουζίνα
Κατηγορία:Τσέχικη κουζίνα
Στοματική υγιεινή

Η **στοματική υγιεινή** είναι η πρακτική με την οποία διατηρείται το στόμα καθαρό και απαλλαγμένο από ασθένειες και προβλήματα (πχ κακή αναπνοή) μέσω του τακτικού βουρτσίσματος των δοντιών (οδοντική υγιεινή) και του καθαρισμού μεταξύ των δοντιών. Είναι σημαντικό η στοματική υγιεινή να πραγματοποιείται σε τακτική βάση για να προλαμβάνονται οι οδοντικές ασθένειες και η κακή αναπνοή. Οι συνηθισμένοι τύποι οδοντικών νοσημάτων είναι η τερηδόνα και οι ασθένειες των ούλων, συμπεριλαμβανομένων της ουλίτιδας και της περιοδοντίτιδας.

Οι οδηγίες υγιεινής για τους ενήλικες προτείνουν αυτοί οι τελευταίοι να βουρτσίζουν τα δόντια τους τουλάχιστον δυο φορές την ημέρα με μια φθοριωμένη οδοντόκρεμα : μια φορά το βράδυ και τουλάχιστον άλλη μια φορά μέσα στην ημέρα. Ο καθαρισμός μεταξύ των δοντιών ονομάζεται μεσοδόντιος καθαρισμός και είναι εξίσου σημαντικός με το βούρτσισμα των δοντιών. Ο μεσοδόντιος καθαρισμός υφίσταται επειδή μια οδοντόβουρτσα δεν μπορεί να φτάσει μεταξύ των δοντιών και συνεπώς αφαιρεί περίπου το 50% της πλάκας από την επιφάνεια των δοντιών. Υπάρχουν πολλά εργαλεία για τον καθαρισμό μεταξύ των δοντιών όπως το νήμα και οι μεσοδόντιες βούρτσες. Εναπόκειται σε κάθε άτομο να επιλέξει ποιο εργαλείο θα χρησιμοποιήσει.

Μερικές φορές τα λευκά ή ίσια δόντια σχετίζονται με την στοματική υγιεινή. Ωστόσο ένα υγιεινό στόμα μπορεί επίσης να έχει λεκιασμένα ή στραβά δόντια. Για την βελτίωση της εμφάνισης των δοντιών, οι άνθρωποι μπορούν να χρησιμοποιούν την ορθοδοντική ή θεραπείες λεύκανσης των δοντιών.

Η σημασία του ρόλου των στοματικών μικροβίων στην οδοντική υγεία αναγνωρίζεται όλο και περισσότερο. Δεδομένα από την μικροβιολογική έρευνα πάνω στην στοματική υγιεινή αποδεικνύουν ότι μια κοινή μικροχλωρίδα μπορεί να μετατραπεί σε παθογόνο χλωρίδα μέσω σύνθετων αλλαγών στο περιβάλλον. Αυτές οι αλλαγές οφείλονται στον ξενιστή και όχι στα βακτήρια. Ενδείξεις στην οδοντική πλάκα δείχνουν σημαντικές μετατοπίσεις προς ένα μικρόβιο που σχετίζεται με διάφορες ασθένειες, με τα καρδιογόνα βακτήρια να κυριάρχησαν κατά την Βιομηχανική Επανάσταση. Τα νεότερα στοματικά μικρόβια διαφέρουν ελάχιστα από τα προηγούμενα ιστορικώς χρονολογημένα μικρόβια. Η τερηδόνα, για παράδειγμα, αποτελεί μια μεγάλη στοματική ασθένεια που πλήττει το 60-90% των μαθητών στις βιομηχανικές χώρες. Από την άλλη, η περιοδοντίτιδα ήταν σπάνια ασθένεια στην προ-νεολιθική και πρώιμη ανθρωπογενή περίοδο.

## Παραπομπές


## Εξωτερικοί σύνδεσμοι

* Ιστοσελίδα του ΠΟΥ για την στοματική υγιεινή


Κατηγορία:Υγιεινή
Υγιεινη
Παΐσιος Ιεροσολύμων

Ο **Παΐσιος** διετέλεσε Πατριάρχης Ιεροσολύμων κατά τα έτη 1645 - 1660.

## Βιογραφικά στοιχεία
Ο Παΐσιος ήταν υποτακτικός του Πατριάρχη Σωφρονίου και συγγενής του Πατριάρχη Θεοφάνη Γ΄. Περιγράφεται ως ακτήμονας, ζηλωτής των θείων, ανδρείος, εκκλησιαστικός, ειλικρινής, κοντός στο ύψος αλλά μεγαλοπρεπής, με μακρά γενειάδα. Μόνασε σε κάποια Μονή κοντά στον ποταμό Ιορδάνη και κατόπιν διετέλεσε ηγούμενος του αγιοταφιτικού μετοχίου στο Ιάσιο.

Μετά τον θάνατο του Πατριάρχη Θεοφάνη, ο Παΐσιος εξελέγη το 1645 διάδοχός του στην Μολδοβλαχία από τους Αγιοταφίτες που βρίσκονταν εκεί, προκειμένου να προλάβουν επέμβαση του Κωνσταντινουπόλεως Παρθενίου Β΄, ο οποίος ανέκαθεν δεν συμπαθούσε τον Παΐσιο. Την εκλογή πάντως αναγνώρισε αμέσως ο Οικουμενικός Πατριάρχης και έστειλε στο Ιάσιο τον Μητροπολίτη Λαρίσης Γρηγόριο μαζί με άλλους τρεις αρχιερείς, για να χειροτονήσουν τον νέο Πατριάρχη Ιεροσολύμων. Αφού έλαβε επικύρωση των πατριαρχικών του δικαιωμάτων από τον σουλτάνο Ιμπραήμ μετέβη στα Ιεροσόλυμα, όπου έγινε δεκτός με μεγάλες τιμές.

Ως Πατριάρχης ασχολήθηκε με το σιναϊτικό ζήτημα και περιόδευσε στις παραδουνάβιες χώρες και τη Ρωσία για πνευματική καθοδήγηση και συλλογή εράνων. Επί των ημερών του εκδόθηκε απόφαση, με την βοήθεια του Οικουμενικού Πατριάρχη Ιωαννίκιου Β΄, να προπορεύονται οι Ορθόδοξοι στην τελετή του Αγίου Φωτός, να μην δοθεί η πύλη της Βηθλεέμ στους Αρμενίους και να υπάγονται οι Αβησσυνοί στον ορθόδοξο πατριάρχη. 

Για αρκετά χρόνια έζησε στη Βλαχία, μην θέλοντας να επιστρέψει στην Ιερουσαλήμ ενώ ο Παρθένιος Β΄, με τον οποίο βρισκόταν σε εχθρότητα, παρέμεινε στο θρόνο της Κωνσταντινούπολης. Κατά τον Sukhanov, ο Παΐσιος ήταν αναμεμειγμένος στην οργάνωση της δολοφονίας του Πατριάρχη Παρθενίου από γενίτσαρους (16 Μαΐου 1651).

Πέθανε στο Καστελόριζο το 1660 και ετάφη στην κορυφή κάποιου βουνού. Ήταν ο τελευταίος Πατριάρχης Ιεροσολύμων που εξελέγη από την Αγιοταφιτική Αδελφότητα κατά την περίοδο της Οθωμανοκρατίας, καθώς η εκλογή στο εξής διεξαγόταν στην Κωνσταντινούπολη.

## Υποσημειώσεις και παραπομπές
### Υποσημειώσεις

### Παραπομπές


## Πηγές
* 
* 
* 
* Арсений. / Православная энциклопедия (Ορθόδοξη Εγκυκλοπαίδεια) 

Κατηγορία:Πατριάρχες Ιεροσολύμων